فاطمہ بھٹو

فاطمہ بھٹو لکھاری، شاعرہ اور کالم نگار ہیں جو پاکستان، امریکہ اور برطانیہ کے مختلف اخباروں میں کالم بھی لکھتی ہیں۔فاطمہ بھٹو 29 مئی 1982ء کو افغان دار الحکومت کابل میں اس وقت پیدا ہوئیں، جب ان کے والد میر مرتضیٰ بھٹو جلا وطنی کی زندگی گزار رہے تھے۔
وہ اپنی پھوپھو بے نظیر بھٹو اور ان کے خاوند آصف علی زرداری کی نقاد رہی ہیں جن پر ان کے والد کو قتل کرنے کا الزام ہے۔ Benazir covered up my father's murder, says Fatima Bhutto– The Hindu Benazir, the PM, was cruel: Fatima Bhutto– NDTV ۔ 2010 میں لکھی جانے والی ان کی غیر افسانوی کتاب خون و شمشیر کے گیت (Songs Of Blood And Sword) ان کے خاندان کے متعلق ہے۔ فاطمہ بھٹو دا نیوز، دا گارڈین کے علاوہ دیگر ادارے کے لیے لکھتی رہتی ہیں۔  <ref>

 خاندانی پس منظر 
فاطمہ بھٹو سابق صدر اور سابق وزیراعظم پاکستان ذوالفقار علی بھٹوکی پوتی جبکہ سابق وزیراعظم پاکستان بے نظیر بھٹو کی بھتیجی ہیں جبکہ ان کی والدہ فوزیہ فصیح الدین بھٹو افغان وزارت خارجہ اہلکار کی بیٹی تھیں۔ سوتیلی والدہ غنویٰ بھٹو 2021 میں پاکستان پیپلز پارٹی (شہید بھٹو) کی چیئر پرسن ہیں۔ فاطمہ بھٹو کے والد میر مرتضیٰ بھٹو 1996ء میں اپنی بہن بینظیر بھٹو کے دور حکومت میں قتل ہوئے۔ فاطمہ کی پیدائش کے وقت ان کے والد ضیاء الحق کے آمرانہ دور میں جلاوطنی کی زندگی گزار رہے تھے۔ ان کے والدین کے درمیان شادی کے تین سال بعد ہی طلاق ہو گئی۔ طلاق کے بعد فاطمہ بھٹو اپنے والد کے ساتھ کئی ملکوں میں مقیم رہیں۔ 1989 میں فاطمہ کے والد کی ملاقات غنوی بھٹو سے ہوئی جو ایک لبنانی بیلے رقاصہ تھیں اور شام میں جلاوطنی کی زندگی گزار رہی تھیں۔ فاطمہ بھٹو غنوی کو اپنی حقیقی والدہ کی طرح سمجھتی ہیں، ان کے سوتیلے بھائی ذو الفقار علی بھٹو جونیئر سان فرانسسکو میں ایک فنکار ہیں۔ Meet Faluda Islam, the Muslim Drag Queen From the Future
فاطمہ بھٹو ذو الفقار علی بھٹو اور نصرت بھٹو (ایرانی کرد) کی پوتی، بینظیر ، آصف علی زرداری اور شاہ نواز بھٹو کی بھتیجی ہیں Langley, William. (15 February 2009) Fatima Bhutto: A beauty to tame George Clooney – and even Pakistan?. Telegraph.co.uk. Retrieved on 2016-12-31.۔ ان کے والد کو 1996ء میں کراچی میں بینظیر بھٹو کے دور حکومت میں قتل کر دیا گیا۔ وہ اپنی سوتیلی والدہ غنوی بھٹو کے ساتھ رہتی ہیں۔ 

 تعلیم 
فاطمہ بھٹو نے ابتدائی تعلیم دمشق(شام) میں حاصل کی۔ 1993ء میں اپنی والدہ غنویٰ بھٹو اور چھوٹے بھائی ذو الفقار بھٹو جونیئر کے ساتھ پاکستان آ گئیں۔ انھوں نے کراچی امریکن اسکول سے او لیول کیا، پھر 2004ء میں کولمبیا یونیورسٹی، نیویارک سے امتیازی نمبروں کے ساتھ گریجویشن کیا Three Barnard alumnae nominated for Baileys Women’s Prize for Fiction  Barnard College۔ گریجویشن میں ان کا خاص مضمون مشرق وسطیٰ میں بولی جانے والی زبانیں اور کلچر تھا۔ 2005ء میں انھوں نے اسکول آف اورینٹل اینڈ افریقین اسٹیڈیز (یونیورسٹی آف لندن) سے ”جنوب ایشیائی حکومت اور سیاسیات“ میں ماسٹرز کیا، جس میں انھوں نے پاکستان میں تحریک مزاحمت پر اپنا مقالہ تحریر کیا۔  

 تصانیف 
 1997ء پندرہ برس کی عمر میں فاطمہ بھٹو کا پہلا شعری مجموعہ آکسفورڈ یونیورسٹی پریس پاکستان سے شائع ہوا جس کا عنوان صحرا کی سرگرشیاں (Whispers of the Deserts) تھا۔
 2006ء میں دوسری کتاب 8 اکتوبر 2005ء کو آزاد کشمیر اورصوبہ سرحد میں آنے والے زلزلے کے موضوع پر ” 8:50a.m. 8 October 2005“ کے عنوان سے شائع ہوئی۔
 تیسری کتاب خون و شمشیر کے گیت (Songs Of Blood And Sword) شائع ہوئی۔
 فاطمہ بھٹو کے ناول The Runaways کا اردو ترجمہ مفرور 2023ء میں ہما انور نے کیا جسے جمہوری پبلیکیشنز نے شائع کیا۔ https://jumhooripublications.com/product/mafroor/

 ذاتی زندگی اور دلچسپیاں 
اپنے مذہبی عقیدے کے بارے میں ، فاطمہ بھٹو نے ایک انٹرویو میں کہا تھا کہ وہ ایک ثقافتی مسلمان ہیں اور خود کو سیکولر سمجھتی ہیں البتہ وہ مسلمانوں اور اسلام سے جذباتی لگاؤ رکھتی ہیں۔ Fatima Bhutto's interview in Italy Youtube Fatima Bhutto: ‘Everything is political, if you do it right’ Asia Times

فاطمہ بھٹو نے متعدد مواقع پر اسلام کا دفاع کیا اور مسلم خواتین کے برقع پہننے کے حق کی بھی حمایت کی۔ Fatima Bhutto: “The Islam that I know gives women a lot of rights”  Vogue Fatima Bhutto: “Everyone connects the burqa to oppression, but this isn’t the full story” Verdict
فاطمہ بھٹو کو سماجی فلاح و بہبود کے کاموں سے گہری دلچسپی ہے، بالخصوص سندھ کی جیلوں میں قید خواتین کے ساتھ ہونے والا سلوک، ان کی توجہ کا خاص مرکز ہے۔ وہ نہ صرف اس موضوع پر تفصیل کے ساتھ لکھتی رہی ہیں، بلکہ باقاعدگی کے ساتھ لاڑکانہ خواتین جیل کا معائنہ بھی کرتی ہیں۔ انھیں کراچی میں کچی آبادیوں میں بسنے والے لوگوں کے مسائل سے بھی گہری دلچسپی ہے ۔

 شادی 
فاطمہ بھٹو نے گراہم کے ساتھ 70 کلفٹن، کراچی میں 27 اپریل 2023ء کو شادی کی۔
فاطمہ بھٹو کے شوہر کا تعلق امریکا سے ہے اور وہ 1982ء میں پیدا ہوئے۔ وہ ایک کاروباری شخصیت ہیں۔
فاطمہ بھٹو سے شادی سے قبل انھوں نے اسلام قبول کیا اور اپنا نام تبدیل کر کے جبران رکھ لیا۔

 حوالہ جات 

زمرہ:1982ء کی پیدائشیں
زمرہ:افغان نژاد پاکستانی شخصیات
زمرہ:اکیسویں صدی کی پاکستانی خواتین مصنفین
زمرہ:اکیسویں صدی کی پاکستانی مصنفات
زمرہ:اکیسویں صدی کی مصنفات
زمرہ:اکیسویں صدی کے پاکستانی مصنفین
زمرہ:ایرانی نژاد پاکستانی شخصیات
زمرہ:بقید حیات شخصیات
زمرہ:بھٹو خاندان
زمرہ:پاکستانی افسانہ نگار خواتین
زمرہ:پاکستانی جلاوطن
زمرہ:پاکستانی خواتین صحافی
زمرہ:پاکستانی شعرا
زمرہ:پاکستانی شیعہ
زمرہ:پاکستانی صحافی
زمرہ:پاکستانی فعالیت پسند
زمرہ:پاکستانی مذاہب کے نقاد
زمرہ:پاکستانی مصنفات
زمرہ:پاکستانی ناول نگار
زمرہ:پشتون شخصیات
زمرہ:سندھی شخصیات
زمرہ:کابل کی شخصیات
زمرہ:کراچی کی شخصیات
زمرہ:کراچی کے صحافی
زمرہ:کراچی کے مصنفین
زمرہ:کرد نژاد پاکستانی شخصیات
زمرہ:کلفٹن، کراچی کی شخصیات
زمرہ:پاکستانی فعالیت پسند خواتین
زمرہ:پاکستانی شاعرات
زمرہ:پاکستانی افسانہ نگار
زمرہ:کراچی امریکن اسکول کے فضلا
زمرہ:ویکی ڈیٹا سے مطابقت رکھنے والی مختصر تفصیل
زمرہ:کابل کے مصنفین
زمرہ:برنارڈ کالج کے فضلا